Domstolens dom (Fjerde Afdeling) af 19. december 2012 – Kommissionen mod Irland
(Sag C-279/11)
»Traktatbrud – direktiv 85/337/EØF – vurdering af visse offentlige og private projekters indvirkning på miljøet – ukorrekt gennemførelse – bilag II – punkt 1, litra a)-c) – Domstolens dom – fastslåelse af traktatbrud – artikel 260 TEUF – økonomiske sanktioner – fast beløb – en medlemsstats betalingsevne – økonomisk krise – vurdering på grundlag af aktuelle økonomiske oplysninger«
1.                     Traktatbrudssøgsmål – Domstolens dom, der fastslår traktatbrud – frist for opfyldelse – det relevante tidspunkt for bedømmelsen af, om der foreligger et traktatbrud (art. 228, stk. 2, EF; art. 260, stk. 2, TEUF) (jf. præmis 18 og 19)
2.                     Traktatbrudssøgsmål – Domstolens dom, der fastslår traktatbrud – tilsidesættelse af pligten til at opfylde dommen – økonomiske sanktioner – pålæggelse af et fast beløb – Domstolens skønsbeføjelse – bedømmelseskriterier (art. 260 TEUF) (jf. præmis 65-67, 70 og 72)
3.                     Medlemsstater – forpligtelser – undladelse – begrundet i interne forhold – ulovligt (art. 260 TEUF) (jf. præmis 71)
4.                     Traktatbrudssøgsmål – Domstolens dom, der fastslår traktatbrud – tilsidesættelse af pligten til at opfylde dommen – økonomiske sanktioner – fast beløb – fastsættelse af beløbet – kriterier – Kommissionens retningslinjers betydning (art. 260 TEUF) (jf. præmis 76-78)
Angående
Traktatbrud – manglende opfyldelse af Domstolens dom af 20. november 2008, sag C-66/06, Kommissionen mod Irland, vedrørende tilsidesættelse af artikel 2, stk. 1, og artikel 4, stk. 2-4, i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40), som ændret ved Rådets direktiv 97/11/EF af 3. marts 1997 (EFT L 73, s. 5) – påstand om pålæggelse af en tvangsbøde og betaling af et fast beløb.
Konklusion
1)
Irland har tilsidesat sine forpligtelser i henhold til artikel 260 TEUF, idet Irland ikke har truffet de nødvendige foranstaltninger til opfyldelse af dom af 20. november 2008, sag C-66/06, Kommissionen mod Irland.
2)
Irland skal til Europa-Kommissionen på kontoen »Den Europæiske Unions egne indtægter« betale et fast beløb på 1 500 000 EUR.
3)
Irland betaler sagens omkostninger.